Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Vajaan kahden viikon kuluttua, eli heinäkuun 1. päivänä, -
Israelin on määrä liittää itseensä -
noin 33 prosenttia Länsirannasta.
Persianlahden arabimaat painostavat USA:ta ja Israelia -
luopumaan alueliitossuunnitelmista.
Israelin puolustuslaitos valmistautuu moniin eri skenaarioihin, -
jotka saattavat lähitulevaisuudessa uhata Israelin rauhaa ja turvallisuutta.
Israelin on määrä liittää heinäkuun 1. päivänä itseensä -
noin 33 prosenttia Jordanjoen länsirannan kiistellyistä alueista.
Nyt kun määräaikaan on alle kaksi viikkoa, -
Persianlahden arabimaat ovat painostaneet USA:ta ja Israelia -
yhä voimakkaammin luopumaan yksipuolisista alueliitoksista.
Persianlahden maat ovat varoittaneet Yhdysvaltojen hallintoa, -
ettei se sallisi Israelin liittää itseensä alueita, -
joita palestiinalaiset vaativat valtiolleen.
Muussa tapauksessa arabimaailman tuen saaminen -
presidentti Trumpin rauhan- suunnitelmalle vaikeutuisi pahasti.
Israelin alueliitokset -
vahingoittaisivat lisäksi arabimaiden ja Yhdysvaltojen suhteita. Niiden myötä -
loppuisi myös maltillisten arabimaiden ja Israelin suhteiden lähentyminen.
Arabiemiraattien USA:n-lähettiläs Yousef al Otaiba -
kehotti Israelia luopumaan alueliitoksista.
Näin siksi, että "ne aiheuttaisivat välittömästi pahaa takapakkia -
Israelin toiveille paremmasta turvallisuudesta -
sekä talous- ja kulttuurisiteistä arabimaihin".
Israelilaisessa sanomalehdessä julkaistussa mielipiteessään -
al Otaiba korosti: -
"Arabien Israel-kannat kovenisivat alueliitosten takia -
aikana, jolloin "mahdollisuudet kulttuurivaihtoon -
sekä arabien laajempaan Israel- ymmärrykseen ovat avautuneet".
Hän luetteli asioita, joita Arabiemi- raatit on tehnyt arabimaiden parissa -
Israelin ja arabimaiden suhteiden normalisoinnin edistämiseksi.
Hän korosti, että "Israelin ja Arabiemiraattien yhteiset intressit -
voisivat olla Israelille portti Lähi-itään ja muuallekin".
Otaiba päätti kirjoituksensa todeten: -
"Arabiemiraatit ― ja iso osa arabimaailmaa ― haluaa uskoa, -
että Israel on mahdollisuus eikä vihollinen.
Meillä on monia yhteisiä uhkia.
Näemme lämpimämmissä suhteissa valtavasti mahdollisuuksia."
"Israelin alueliitospäätös on viesti siitä, -
näkeekö Israel asiat samalla tavalla."
Tuoreesta gallupista ilmenee, että 51 prosenttia israelilaisista -
kannattaa Israelin suvereniteetin laajentamista Länsirannalle, -
eli raamatullisille Juudean ja Samarian alueille.
Kyselyyn vastanneista 503 israelilaisesta -
25 prosenttia vastusti alueliitoksia.
24 prosenttia israelilaisista ei osannut sanoa, -
vastustavatko vai kannattavatko he -
kiisteltyjen alueiden liittämistä Israeliin.
Näin ollen 67 prosenttia niistä, joilla oli selkeä mielipide asiaan, -
kannatti alueliitoksia.
Vain 33 prosenttia vastusti asiaa voimakkaasti.
32 prosenttia vastaajista kertoi olevansa huolissaan -
alueliitosten mahdollisista väkivaltaisista seurauksista, -
kun taas 28 prosenttia ei pelkää mahdollista väkivallan aaltoa.
28 % vastaajista on jonkin verran huolissaan asiasta.
Tutkimuksen tilasi israelilainen radiokanava 103fm, -
ja sen suoritti -
Israelin johtava mielipidetutkimusyritys Ma'agar Mohot.
Israelin puolustuslaitos valmistautuu moniin eri skenaarioihin, -
joita Israelin alueliitoksista saattaa seurata.
Puolustuslähde kertoi TV7:lle, että puolustusvoimia (IDF) -
on ohjeistettu valmistautumaan väkivaltaisuuksien puhkeamiseen.
Sen seurauksena on tehty useita organisatorisia toimia.
Varsinaisten suunnitelmien laatimiseen menee useita viikkoja.
Niihin kuuluu mm. tiedustelua -
sekä puolustustoimien koordinointia ennen suunnitelman toteuttamista.
Nimettömänä puhunut lähde korosti, -
että turvallisuuspalvelu Shin Bet ja puolustusvoimat -
eivät ole saaneet mitään tietoa alue- liitossuunnitelmista. Lähteen mukaan -
Israelin poliittinen johto todennäköisesti puntaroi paraikaa -
alueliitokseen liittyviä haasteita ja toimintasuunnitelmia -
tiiviissä yhteistyössä Yhdysvaltojen hallinnon kanssa.
Siksi puolustuslähteen mukaan Israel ei ryhtyne vielä 1. heinäkuuta -
soveltamaan lainsäädäntöään Juudeaan ja Samariaan, -
vaan silloin aloitetaan tarvittavat valmistelut kiisteltyä päätöstä varten.
Sitten Jerusalemiin.
Pääministeri Netanjahu kiitti jälleen USA:ta ja sen johtoa -
totuuden ja oikeuden puolustamisesta. Asia liittyy USA:n päätökseen -
asettaa pakotteita kansainväliselle rikostuomioistuimelle (ICC).
Päätös johtuu ICC:n aikeista ryhtyä tutkimaan -
USA:n armeijan väitettyjä sotarikoksia -
ja rikoksia ihmisyyttä vastaan Afganistanissa.
Myös Israelia on syytetty samanlaisis- ta rikoksista Länsirannalla ja Gazassa.
Netanjahu sanoi, että syytökset, -
jotka kohdistuvat juutalaisten läsnä- oloon historiallisessa kotimaassaan, -
ovat järjettömiä.
Haagin tuomioistuin on poliittinen elin, joka suhtautuu vihamielisesti Israeliin,
USA:han ja muihin ihmisoikeuksia kunnioittaviin demokratioihin.
Samaan aikaan se sivuuttaa monet muut maat, -
jotka rikkovat ihmisoikeuksia, kuten Iranin terroristihallinnon.
Tuomioistuin keksii järjettömiä syytöksiä Israelia vastaan, -
esimerkiksi väitteen siitä, -
että juutalaisten läsnäolo historialli- sessa kotimaassaan olisi sotarikos.
Väite sotii tervettä järkeä ja oikeudenmukaisuutta vastaan.
Se on ristiriidassa kansainvälisen lain kanssa, -
joka perustuu 100 vuoden takaiseen San Remon konferenssiin.
Kiitän presidentti Trumpia ja USA:n hallintoa -
totuuden ja oikeuden puolustamisesta.
Kabinetin kokouksessa keskusteltiin lisäksi käytännön toimista -
Trumpin nimeä kantavan asuin- yhteisön perustamiseksi Golanille.
Rakennushankkeella ilmaistaan kiitollisuutta Trumpille siitä, -
että tämä tunnusti Golanin kukkuloiden olevan osa Israelia.
Aloitamme Ramat Trump -yhteisön perustamistyöt -
Golanin kukkuloilla, -
jotka presidentti Trump tunnusti osaksi Israelia.
Kiitos seurasta! Osana TV7:n rukousaloitetta kannustan teitä -
rukoilemaan kanssamme rauhaa ja pelastusta Surinamelle.
Rukoillaan rauhaa ja pelastusta myös Jerusalemille ja Israelille.
Rukoillaan lisäksi kaikkien niiden puolesta, joita koronavirus koettelee.
Haluan myös kiittää kaikkia teitä, -
jotka tuette päivittäistä tuotantoamme Jerusalemissa.
Olen Jonathan Hessen. Hyvää illan ja viikon jatkoa! Huomiseen.
Suomennos: Sirpa Kaukonen